Document ID: 31999D0486

31999D0486
L 190/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 2 юли 1999 година
за изменение на Решение 94/269/ЕО относно определяне на специални условия за внос на рибни продукти и продукти от аквакултури с произход от Колумбия
(нотифицирано под номер C(1999) 1826)
(текст от значение за ЕИП)
(1999/486/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), последно изменена с Директива 97/79/ЕО на Съвета (2), и по-специално член 11 от нея,
(1)
като има предвид, че в член 1 от Решение 94/269/ЕО на Комисията от 8 април 1994 г. относно определяне на специални условия за внос на рибни продукти и продукти от аквакултури с произход от Колумбия (3), последно изменено с Решение 96/31/ЕО (4), се посочва, че Ministerio de Salud - División de Alimentos е компетентният орган в Колумбия, който се занимава с проверката и удостоверява съответствието на рибните продукти и продуктите от аквакултури с изискванията на Директива 91/493/ЕИО;
(2)
като има предвид, че в резултат от реструктурирането на колумбийското правителство компетентният орган за здравните сертификати за рибните продукти е променен от Ministerio de Salud - División de Alimentos на Instituto Nacional de Vigilancia de Medicamentos y alimentos (Invima), като този нов орган е в състояние ефективно да проверява прилагането на действащото законодателство; като има предвид, че вследствие на това е необходимо да се внесат съответните изменения в наименованието на компетентните органи, цитирани в Решение 94/269/ЕО;
(3)
като има предвид, че е подходящо да се хармонизира текстът на Решение 94/269/ЕО с текста на неотдавна приетите решения на Комисията, в които са формулирани специалните условия, регулиращи вноса на рибни продукти и продукти от аквакултури, произхождащи от някои трети страни;
(4)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 94/269/ЕО се изменя, както следва:
1.
Член 1 се заменя със следното:
„Член 1
Instituto Nacional de Vigilancia de Medicamentos y alimentos (Invima) е компетентният орган на Колумбия за проверяване и удостоверяване на съответствието на рибни продукти и продукти от аквакултури с изискванията на Директива 91/493/ЕИО.“
2.
Член 2 се заменя със следното:
„Член 2
Рибните продукти и продуктите от аквакултури с произход от Колумбия трябва да отговарят на следните условия:
1.
всяка пратка трябва да бъде придружена с номериран оригинален здравен сертификат, надлежно попълнен, подписан, датиран и съставен от една-единствена страница, в съответствие с посочения образец в приложение А;
2.
продуктите трябва да произхождат от одобрени предприятия, кораби фабрики, хладилни складове или регистрирани хладилни кораби, изброени в списъка към приложение Б;
3.
освен в случаите на замразени рибни продукти в насипно състояние, предназначени за производството на консервирани храни, всички опаковки трябва да съдържат думата „Колумбия“ и номера на одобрение/регистрация на предприятието, кораба фабрика, хладилния склад или хладилния кораб на произход, изписани с незаличими букви.“
3.
Приложение А се заменя с приложението към настоящия документ.
Член 2
Адресати на настоящото решение са държавите-членки.
Съставено в Брюксел на 2 юли 1999 година.

Labels: 0
3
18
6